CELEX: 62019CB0113
Language: sl
Date: 2020-03-26 00:00:00
Title: Zadeva C-113/19: Sklep Sodišča (šesti senat) z dne 26. marca 2020 (predlog za sprejetje predhodne odločbe Cour administrative – Luksemburg) – Luxaviation SA/Ministre de l'Environnement (Predhodno odločanje – Okolje – Sistem za trgovanje s pravicami do emisije toplogrednih plinov – Direktiva 2003/87/ES – Kazen za presežne emisije – Neobstoj razloga za oprostitev obveznosti v primeru dejanskega razpolaganja z nepredanimi pravicami, razen v primeru višje sile – Nemožnost spremembe višine kazni – Sorazmernost – Členi 20, 41, 47 in člen 49(3) Listine Evropske unije o temeljnih pravicah – Načelo varstva legitimnih pričakovanj)

28.9.2020   
            
            
               SL
            
            
               Uradni list Evropske unije
            
            
               C 320/2
            
         
      Sklep Sodišča (šesti senat) z dne 26. marca 2020 (predlog za sprejetje predhodne odločbe Cour administrative – Luksemburg) – Luxaviation SA/Ministre de l'Environnement
      (Zadeva C-113/19) (1)
      
      (Predhodno odločanje - Okolje - Sistem za trgovanje s pravicami do emisije toplogrednih plinov - Direktiva 2003/87/ES - Kazen za presežne emisije - Neobstoj razloga za oprostitev obveznosti v primeru dejanskega razpolaganja z nepredanimi pravicami, razen v primeru višje sile - Nemožnost spremembe višine kazni - Sorazmernost - Členi 20, 41, 47 in člen 49(3) Listine Evropske unije o temeljnih pravicah - Načelo varstva legitimnih pričakovanj)
      (2020/C 320/02)
      Jezik postopka: francoščina
      
         Predložitveno sodišče
      
      Cour administrative
      
         Stranki v postopku v glavni stvari
      
      
         Tožeča stranka: Luxaviation SA
      
         Tožena stranka: Ministre de l'Environnement
      
         Izrek
      
      
                  1.
               
               
                  Člena 20 in 47 ter člen 49(3) Listine Evropske unije o temeljnih pravicah je treba razlagati tako, da ne nasprotujejo temu, da nacionalno sodišče nima možnosti spremeniti pavšalno kazen iz člena 16(3) Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES, kakor je bila spremenjena z Direktivo 2009/29/ES Evropskega parlamenta in Sveta z dne 23. aprila 2009.
               
            
                  2.
               
               
                  Člen 41 Listine Evropske unije o temeljnih pravicah je treba razlagati tako, da se ne uporablja za položaj, v katerem se ugotavlja, ali imajo države članice obveznost, ne le možnost, da uvedejo mehanizme obvestil, opozoril in predčasnih predaj, ki omogočajo dobrovernim upravljavcem, da so dobro obveščeni o svoji obveznosti predaje in se tako izognejo vsaki nevarnosti kazni v skladu s členom 16(3) Direktive 2003/87, kakor je bila spremenjena z Direktivo 2009/29.
               
            
                  3.
               
               
                  Načelo varstva legitimnih pričakovanj je treba razlagati tako, da ne nasprotuje naložitvi kazni iz člena 16(3) Direktive 2003/87, kakor je bila spremenjena z Direktivo 2009/29, v položaju, ko pristojni organi niso opozorili upravljavca pred iztekom roka za predajo, čeprav so to storili v preteklem letu, ne da bi bili k temu zavezani.
               
            
                  4.
               
               
                  Predložitveno sodišče je pristojno za presojo, ali pojem „višja sila“, v smislu točke 31 sodbe z dne 17. oktobra 2013, Billerud Karlsborg in Billerud Skärblacka (C-203/12, EU:C:2013:664), obsega položaj, kot je ta v postopku v glavni stvari.
               
            
         (1)  UL C 148, 29.4.2019.